kardosdrur/scandi-wiki huggingface dataset:
Blåsjø

Blåsjø er den niendestørste sø i Norge (nummer ti, hvis man regner Svellet som en del af Øyeren). Den er kunstig og er dannet ved at opdæmme en række mindre søer. Søen ligger i kommunerne Bykle i Agder samt Hjelmeland og Suldal i Rogaland fylker.

Blåsjø er reguleret og fungerer som vandmagasin for Ulla-Førreværkerne og har en samlet installeret effekt på 2.100 MW. Søen har et energipotentiale på ca. 7,8 TWh. Omkring Blåsjø er der elleve dæmninger, hvoraf flere er blandt Norges største:

 Oddatjørndæmningen er en stenfyldningsdæmning med tætningskerne af morænemasse; med sine 142 m er den Norges højeste stenfyldingsdæmning.
 Storvassdæmningen er en stenfyldningsdæmning med tætningskerne af asfalt; med sine 9,7 mill. m³ sten er den Norges største.
 Førrevassdæmningen er en betondæmning med oversvømmelsesoverløb; dæmningen er Norges største betondæmning. Den er 1.300 m lang, og 255.000 m³ beton gik til at bygge den. Dæmningen fik i 1989 æresprisen Betongtavlen.

Til Blåsjø overføres der vand fra Skorpevadshølen, og Saurdal kraftværk kan både tappe og pumpe vand fra og til Blåsjø. Pumpningen sker fra Sandsavatnet. Blåsjø reguleres mellem 1.055 og 930 moh. og er et flerårigt magasin.

Målt i energiindhold er Blåsjø det største kraftmagasin i Norge.

Referencer

Kilder og henvisninger 
 Energimagasinet Blåsjø
 Information om betondæmninger 

Søer i Agder
Søer i Rogaland
Vidmantas Plečkaitis

Vidmantas Plečkaitis (født 17. februar 1957 i Klaipėda, Litauen) er en litauisk maler, kunstner, offentlig person og politiker, tidligere viceborgmester i byen Klaipėda.

Referencer 

Politikere fra Litauen
Malere fra Litauen
Hans Beck (officer)

Hans Beck (8. marts 1752 – 23. april 1823) var en dansk officer.

Han var søn af sergent i artilleriet Hans Beck (født på Bornholm 1708, død 1800). De unge artilleriofficerer tog sig af ham, han blev da 1766 volontær, 1769 underofficer og kadet, 1773 sekondløjtnant med anciennitet af 1772, 1776 premierløjtnant, 1788 stabskaptajn, 1794 kompagnichef, 1801 karakteriseret og 1802 virkelig major, 1805 oberstløjtnant og chef for danske artilleribrigade: som sådan var han i København under belejringen 1807. I 1809 blev han oberst og chef for Artillerikorpset, 1812 generalmajor. 1822 højtideligholdtes hans 50 års officersjubilæum med stor deltagelse ved en fest på Skydebanen. Han blev i den anledning Kommandør af Dannebrogordenen. Død 23. april 1823. Beck var en meget dygtig artilleriofficer, var også blevet benyttet som lærer i artilleri, men har navnlig indlagt sig fortjeneste ved som chef at udvirke underofficerselevskolens oprettelse.

1784 gift med Maria Margretha Bildschou (døbt 2. december 1763 - 18. juli 1799), datter af tehandler Ole Bildchou.

Kilder 
 P.C. Bang, "Hans Beck", i: C.F. Bricka (red.), Dansk biografisk Lexikon, København: Gyldendal 1887-1905.
 Frederik Thaarup, Fædrenelandsk Nekrolog 1821-26.

Personer i Dansk Biografisk Leksikon
Artilleriofficerer fra Danmark
Generalmajorer fra Danmark
Kommandører af 1. grad af Dannebrog
Danskere i 1700-tallet
Danskere i 1800-tallet
Personer i Englandskrigene fra Danmark-Norge
Harald Jastrau

Harald Frederik Ferdinand Jastrau (4. juni 1826 i Odense – 26. september 1914 på Fredensborg Slot) var en dansk officer og slotsforvalter.

Biografi 
Han var søn af kammerassessor, amtstuefuldmægtig Henrik Matthias Jastrau (1797-1867) og hustru Marie Clausine Laurine f. Maar (1801-1876) og gjorde karriere i Hæren. Han deltog i 2. Slesvigske Krig, fik afsked som kaptajn af Ingeniørkorpsets forstærkning 1885 og blev slotsforvalter ved Fredensborg Slot 1875, hvilket han var til sin død 1914. Han var således den administrative kraft bag de store Fredensborgdage, hvor "Europas svigerfar", Christian IX, samlede sin store familie på slottet.

Jastrau blev Ridder af Dannebrog 3. juni 1877 og Dannebrogsmand 8. april 1898. Han bar også Erindringsmedaljen for Krigen 1864, ridderkorsene af Sankt Stanislaus' Orden, Frelserordenen, Victoriaordenen, Preussiske Kroneorden og var officer af den Siamesiske Kroneorden.

Jastrau ægtede 1. gang 25. maj 1854 i Hohenwestedt Andrea Vilhelmine Völckers (22. februar 1833 i Lehmkulen - 22. juni 1870 på Frederiksborg Slot) og 2. gang 19. august 1879 Christiane Catharina Margrethe Agnes Völckers (22. december 1843 i Winning, Sydslesvig - 25. december 1888 på Fredenborg Slot), døtre af Casper Völckers og Andrea født Christiansen.

Kilder 
 Kraks Blaa Bog 1910

Eksterne henvisninger 
 

Slotsforvaltere fra Danmark
Ingeniørofficerer fra Danmark
Riddere af Dannebrog
Danskere i 1800-tallet
Danskere i 1900-tallet
Personer i Kraks Blå Bog (afdøde)
Personer fra Odense
Personer i den 2. Slesvigske Krig fra Danmark
Knud Ahasverus Becker

Knud Ahasverus Becker (7. september 1681 i Hvalpsund, Farsø færgegård ved Limfjorden – 12. august 1738 ved Bækkeskov) var en dansk godsejer.

Becker var søn af færgemand Ahasverus Becker (ca. 1628-1708) ved Hvalpsund, Farsø, Lovns Sogn. Som dreng kom han i tjeneste hos landstingshører Peder Bering i Viborg, af hvem Becker, der var «ikke lidet skalkagtig», ikke lærte noget godt. Efter at have færdedes mellem forskellige folk kom han, henimod 30 år gammel, i Frederik IV's tjeneste og styrede i en lang årrække som Anna Sophie Reventlows ridefoged Vallø Gods. 1718 fik han titel af vice-landsdommer over Lolland og Falster, hvortil der først 1734 knyttedes funktion som landsdommer. Som godsinspektør lå Becker jævnlig i strid med Køge by og havde et slet rygte for sin hårdhed mod bønderne, og denne hans strenghed blev ikke bedre, efter at han 1729 havde købt Bækkeskov gård og gods i Sydsjælland; han ydede her bevis for den sætning, at herremænd af lav herkomst ofte er de ubarmhjertigste herrer mod deres bønder. Hans hovbønder sammenrottede sig derfor om at myrde ham ved given lejlighed, og da han 12. august 1738 var redet ud til dem i enghaven ved gården og der irettesatte og slog en af dem med sit spanskrør og tog til pistolen, kastede de sig efter aftale over ham og myrdede ham med høtyve, river o. lign. Forbryderne straffedes på livet.

Beckers enke, Helene Marie f. Brumund, født 1706 i København, datter af hofskrædder, kommerceråd Didrik Brumund (ca. 1660-1737) og og Juliane Marie Stracken (død 1755), ægtede siden etatsråd Hans Folsach (1684-1758) til Gjessinggård og døde 22. november 1769 i Randers. Endnu påvises ved Bækkeskov stedet, hvor Becker myrdedes, og i almuens mund lever sagnet endnu om den hårde bondeplager.

Becker er begravet i Everdrup Kirke, hvor der er rejst et epitafium (dog uden portræt).

Kilder 
 G.L. Wad, "Knud Ahasverus Becker", i: C.F. Bricka (red.), Dansk biografisk Lexikon, København: Gyldendal 1887-1905.
 Samlinger til jydsk Historie og Topographie, II, 58 f.
 Petersen, Vallø og Omegn, s. 132 ff.
 Jensen, Snesere Sogn, s. 35 ff.

Personer i Dansk Biografisk Leksikon
Godsejere fra Danmark
Danskere i 1700-tallet
Mord i Danmark
Personer fra Jylland
Personer fra Farsø
Landsdommere fra Danmark
J.A. Braae

Jens Agger Braae (3. maj 1842 i Ramme Sogn - 1924) var en dansk fotograf.

Han var søn af skolelærer og kirkesanger Peter Braae (1815-1861) og Ellen Marie Jensdatter Agger. Braae havde atelier i Svendborg i Gjerritsgade 25 (der senere blev til nr. 26) i perioden 1874 -1888. Senere i Helsingør og Charlottenlund. Hans slogan var "Fotografi à la Rembrandt".

Han var gift med Marie Kirstine Elisabeth Tegge (1854-1925).

En søn af Braae, Eiler Braae (1878-1914), blev en kendt tegner, mens en anden søn, ligeledes med navnet Jens Agger Braae (født 3. februar 1887 i Svendborg), var sølvsmed og havde forretning i København fra 1915 til 1957. En datter, Olga Braae (1881-1931), blev gift med minister Johannes Stensballe.

Kilder 
 Bjørn Ochsner: "Fotografer i og fra Danmark til og med år 1920"
 Johannes Stensballes biografi i Dansk Biografisk Leksikon, 3. udgave

Fotografer fra Danmark
Danskere i 1800-tallet
Danskere i 1900-tallet
Rolf Eden

Rolf Shimon Eden (født 6. februar 1930 i Berlin-Tempelhof som Rolf Sigmund Sostheim, død 11. august 2022) var en tysk forretningsmand og tidligere natklubejer. 

Rolf Eden blev født som den ene af to sønner i en jødisk familie i Berlin. I 1933 flygtede de fra Nazityskland til Palæstina. Her kørte faderen taxi og familien havde senere en cafe og et hotel i Haifa.

Da han var 14 gik han ud af skolen og forsørgede sig som musiker. I den første arabiske-israelske krig kæmpede han i en enhed under Yitzhak Rabin. I denne tid fik Eden syv børn.

Senere levede han atter som musik i Paris hvor han i 1956 læste i avisen at tyskere der boede i udlandet kunne vende hjem til Vestberlin, hvor de ville modtage 6000 D-Mark som startpenge.

I Vestberlin blev Edel kongen af natklubscenen i 50'erne og 60'erne. Han havde det berømte diskotek Big Eden helt frem til år 2002.

Han har siden 1959 medvirket i over 30 film. Siden 1977 har han været i ejendomsbranchen og han ejer i dag 14 ejendomme med 800 udlejningslejligheder i Berlin.

I 2012 udsendte han selvbiografien "Immer nur Glück gehabt: Wie ich Deutschlands bekanntester Playboy wurde"

Eksterne kilder/henvisninger 

 Dokumentarfilmen "The Big Eden" 2011 .
 

Tyskere i 1900-tallet
Personer fra Berlin
Jøder fra Tyskland
Selvbiografer fra Tyskland
Dale Hadley Vitt

Dale Hadley Vitt (født 1944) er en amerikansk botaniker, der især beskæftiger sig med plantegeografi og bryologi (mosser).

Det er f.eks. en del af autornavnet for mos-ordenen, Hypnales.

Bibliografi i udvalg
 Derek Johnson, Trevor Goward, Dale Hadley Vitt: Plants of the Western Boreal Forest & Aspen Parkland, Lone Pine, 1995. 
 Dale Hadley Vitt: A revision of the genus Orthotrichum in North America, North of Mexico Cramer, 1973 
 William R. Buck, Dale Hadley Vitt, William McLagan Malcolm: Key to the genera of Australian mosses Australian Biological Resources Study, 2002 
 J. D. Johnson, Trevor Goward, Dale Hadley Vitt: Plants of the Western Forest, Lone Pine Publishing, 2009

Kilder 
 JSTOR Plant Science
 Southern Illinois University

Botanikere med autornavne
Bryologer
Botanikere fra USA
Altevatnet

Altevatnet (nordsamisk: Álddesjávri) er en sø i Bardu kommune i Troms og Finnmark fylke i Norge.
Altevatnet er Norges 11. største sø, og er 35 km lang og gennemsnitlig 2 km bred; Den har udløb Barduelven, som løber ud i Målselven.

Innset, Straumsmo og Bardufoss kraftværk udnytter alle den magasinkapacitet som ligger i Altevatnet. Magasinkapaciteten er på 1,027 millioner m³. Søen er opdæmmet og kan reguleres mellem 489 og 472 moh.

Søens område er regnfuldt med 207 nedbørsdage om året.

Søen danner rammen for DRs program Alene i vildmarken, hvor 10 deltagere skal overleve alene i vildmarken, mens de filmer deres egen kamp om at skaffe mad, bygge shelter og få tiden til at gå.

Referencer 

Søer i Troms og Finnmark
Bardu
Strelasund

Strelasund er et sund ved Østersøen der adskiller øen Rügen fra det tyske fastland. Sundet krydses af Strelasundforbindelsen ud for byen Stralsund. Strelasund forløber nærmest i en nordvestlig til sydøstlig retning, fra den lille lavvandede bugt Kubitzer Bodden lige nord for Stralsund, og videre til den lignende bugt Greifswalder Bodden mod sydøst. Strelasund er tre kilometer bred på sit bredeste sted i den sydøstlige ende, og er omtrent 25 kilometer langt. Den eneste ø i selve Strelasund er Dänholm ud for Stralsund, hvorpå dele af Rügen Dæmning ligger.

Strelasund har lagt farvand til to søslag gennem tiden. Det første var i 1362 og det andet i 1369, begge slag stod mellem danske Valdemar Atterdag og den hanseatiske flåde. Uoverensstemmelserne mellem de to sider blev løst ved Fredsaftalen i Stralsund i 1370.

Eksterne henvisninger 

Østersøen
Mecklenburg-Vorpommerns geografi
Rügen
Sund (farvand)
Basketball under sommer-OL 2012

Basketball under Sommer-OL 2012 blev afviklet fra 29. juli til 6. august og foregik i Basketball Arena og North Greenwich Arena. Der var en turnering for både mænd og kvinder, hver med deltagelse af tolv hold. Både mændenes og kvindernes turneringer blev vundet af USA

Mænd 
Mændenes turnering havde deltagelse af tolv hold, der var fordelt i to puljer med seks hold i hver. Når man havde mødt hver modstander én gang, kvalificerede nr. 1-4 i hver pulje sig til slutspillet, dvs. kvartfinaler, semifinaler og finale.

Gruppe A

Gruppe B

Slutspil

Kvinder 
Kvindernes turnering havde deltagelse af tolv hold, der var fordelt i to puljer med seks hold i hver. Når man havde mødt hver modstander én gang, kvalificerede nr. 1-4 i hver pulje sig til slutspillet, dvs. kvartfinaler, semifinaler og finale.

Gruppe A

Gruppe B

Slutspil

Referencer 

Sportsgrene under sommer-OL 2012
2012
Internet Explorer 10

Windows Internet Explorer 10 (forkortet IE10) er den tiende udgave af Internet Explorer udviklet og udgivet af Microsoft den 26. oktober 2012, og er efterfølgeren til Internet Explorer 9. Internet Explorer 10 udkom først til Windows 7 og Windows Server 2008 den 26. februar 2013

Den 12. april 2011 frigav Microsoft den første "IE10 Platform Preview", som kun kunne på Windows 7 eller nyere. Mens den anden platform forhåndsvisning var også tilgængelig for Windows 7 og senere efterfølgende platform previews kun kører på Windows 8. Den første preview frigivelse kom fire uger efter den endelige frigivelse af Internet Explorer 9. IE10 nåede til generel tilgængelighed den 4. september 2012 som en komponent i Windows Server 2012. En forhåndsvisning af IE10 for Windows 7 er planlagt til udgivelse i november 2012.

IE10 udvider på Internet Explorer 9 funktionalitet i forhold til CSS3 support, hardware acceleration

^ Metro version af IE 10 vil være "Plugin Free" 
, og HTML5 støtte. På Windows 8, vil den blive opdelt i to versioner med forskellige brugergrænseflader: en ny Metro app, der ikke vil støtte plug-ins, og en traditionel desktop.

Internet Explorer 10 blev første gang annonceret den 12. april 2011 ved MIX 11-konferencen i Las Vegas. På denne konference fremviste Microsoft en demoversion af Internet Explorer 10 sammen med en demoversion af Windows 8. På samme dag blev en testversion af Internet Explorer 10 frigivet på Microsofts hjemmeside. Browseren understøtter kun Windows 7 og senere styresystemer. Testversionen understøtter kun Windows 8. Responsen på frigivelsen af Internet Explorer 10 var svingende, men det bemærkedes hvor hurtigt (29 dage) efter frigivelsen af Internet Explorer 9 at Microsoft annoncerede denne næste version.

Internet Explorer 10 medfølger når man installerer Windows 8 og Windows Server 2012. Sidstnævnte kom på markedet den 4. september 2012, mens Windows 8 blev frigivet den 26. oktober 2012. En testversion af Internet Explorer 10 til Windows 7 er planlagt til november 2012..

Eksterne henvisninger 
 Official hjemmeside
 Internet Explorer test drive

Kilder 

10

th:อินเทอร์เน็ตเอกซ์พลอเรอร์#อินเทอร์เน็ตเอกซ์พลอเรอร์ 10
Reiner Schürmann

Reiner Schürmann (født 4. februar 1941, død 20. august 1993) var en tysk filosof.

Han var ansat som professor i filosofi ved New School for Social Research i New York.

Liv 
Schürmann studerede filosofi og teologi ved Le Centre d'études du Saulchoir tæt på Paris, Frankrig, mellem 1962 og 1969 og modtog senere i 1981 en doktorgrad i filosofi fra Sorbonne Universitet i Paris. Det var som dominikansk præst, at han første gang kom til USA i 1971, hvor han i begyndelsen underviste ved The Catholic University of America i Washington DC, senere ved Duquesne University i Pittsburgh. I hans eneste skønlitterære arbejde, Les Origines, fortæller han selvbiografisk om et ærindets pilgrimfærd, en søgen efter genløsning fra den uautentiske kastethed af en fortid fyldt med minder om skyld og fortvivlelse, om at være født tysker under 2. verdenskrig, "for sent for at se krigen, for tidlig til at glemme den".

I 1976 forlod han præsteskabet og begyndte at undervise i filosofi ved New School som Hannah Arendts protégé.

Reiner Schürmann døde af komplikationer fra AIDS d. 20. august 1993 i New York.

Bibliografi 
 Maître Eckhart et la joie errante (1972; oversat til engelsk som Meister Eckhart: Mystic and philosopher , 1978)
 Le Principe d'anarchie, Heidegger et la question de l'agir (From Principles to Anarchy: Heidegger on Being and Acting, 1982)
 Des Hégémonies brisées (Broken Hegemonies , 2003), udgivet posthumt i 1996
 Les Origines (selvbiografisk litterært værk)

Referencer

Se også 
 Martin Heidegger

Filosoffer fra USA
Faglitterære forfattere fra USA
Rachel Feinstein

Rachel Feinstein (født 1971 i Miami) er en amerikansk kunstner. Hun arbejder især med skulptur og er kendt for en barok, fantasifuld stil. Feinstein er blandt andet inspireret af den danske forfatter H.C. Andersen. Et af hendes kendte værker er The Snow Queen.

Feinstein udstiller jævnligt i USA, Asien og Europa. Feinstein er uddannet i kunst og filosofi ved Columbia University og ved the Skowhegan School of Painting and Sculpture.

Eksterne Referencer
Om Snedronningen 

Personer fra Miami
Billedhuggere fra USA
Didrik Carl Lorentz

Didrik Carl Lorentz (født 24. november 1749 i Frederiksstad i Norge, død 31. august 1832) var en dansk officer.

Han blev født i Frederiksstad, hvor han i sit 8. år blev konstabel under faderen, major i artilleriet Frederik Casper Hans Lorentz (død 1758). Moderen var Dorothea Margrethe f. Vieregg (død 1754). 1767 kom Lorentz som stykjunker til København og blev 1770 sekondløjtnant i artilleriet. Da major Breuer 1786 undveg til Sverige, blev Lorentz i hans sted kaptajn ved Landkadetkompagniet (fra 1803 -korpset), hvor han virkede i 25 år. Cheferne, Wilhelm Theodor Wegener til sin død 1792 og derefter landgrev Carl af Hessen, havde mange andre hverv, så Lorentz måtte bestyre hele kompagniet. "Som Bevis paa Hs. Maj.s Naade" blev der 1798 oprettet en ny post for Lorentz som kommandør for kompagniet. Frederik VI belønnede Lorentzs "udmærkede Iver og Nidkjærhed i at danne den ham anfortroede militære Ungdom" med adskillige gagetillæg og forholdsvis hurtigt avancement. 1801 og 1807 var Lorentz næstkommanderende for Kronprinsens (1808 Kongens) Livkorps, d.e. Studenterkorpset, hvis chef han blev 1814. 1808 blev han oberst, 1810 generalmajor og chef for Norske Livregiment, 1817 kommandant i Kastellet og Kommandør af Dannebrogordenen, 1826 Storkors. 1831 fik han afsked som generalløjtnant. Død 31. august 1832.

Gift 1. gang 1780 med Hedevig Margrethe Bille (f. 1761 d. 1783), datter af kommandørkaptajn Hans Martin Bille, og 2. gang 1786 med Thalia Vilhelmine Bornemann (død 1792), datter af generalauditør Vilhelm Bornemann.

Kilder 
 Johan Lesser, "Didrik Carl Lorentz", i: C.F. Bricka (red.), Dansk biografisk Lexikon, København: Gyldendal 1887-1905.
 Norsk militært Tidsskrift, XLV, 576 ff.

Eksterne henvisninger 

Personer i Dansk Biografisk Leksikon
Generalløjtnanter fra Danmark
Personer fra Fredrikstad
Danskere i 1700-tallet
Danskere i 1800-tallet
Storkors af Dannebrog
Personer i Englandskrigene fra Danmark-Norge
Lisa Lampanelli

Lisa Lampanelli (født 1961 i Connecticut) er en amerikansk/italiensk komiker og skuespiller. Hun er kendt for sin kontroversielle stil og provokerende humor.

Lampanelli er vokset op i en katolsk familie. Hendes mor var politibetjent og hendes far ansat ved et luftfartsselskab. 

Lampanelli er uddannet i journalistik fra Boston College. Hun har endvidere studeret ved Sikorsky University og Havard. I starten af 1990'erne begyndte Lampanelli at optræde som stand up-komiker i New York. I 2009 fik hun udgivet sin selvbiografi Chocolate, Please: My Adventures in Food, Fat, and Freaks.

Refrencer 
 Lisa Lampanellis hjemmeside
 

Skuespillere fra Connecticut
Personer fra Connecticut
Vera Huhs

Vera Huhs (4. marts 1908 – 2. juli 1995) var en dansk teaterskuespiller. Hun var mor til skuespilleren Vera Stricker

Eksterne henvisninger 
 www.danskfilmogteater.dk om Vera Huhs

Teaterskuespillere fra Danmark
Græskarkerner

En græskarkerne er frøet, som findes inde div. græskararter. Frøet er spiseligt i rå tilstand, men ristes ofte, hvilket ikke ændrer på kernens næringsværdi.
Kernerne sælges enten med eller uden skal. Kernerne spises alene eller bruges i salater, i brød osv. Man kan også få græskarkerneolie. Kernerne er også en god proteinkilde.

Ernæring 

Græskarkerner er meget kalorietunge, og en god kilde til protein, kostfibre, niacin, jern, zink, mangan, magnesium og fosfor . Kernerne er også en udmærket kilde til riboflavin, folat, pantotensyre, natrium og kalium.

Fodnoter 

Græskar
Hans Martin Bille

Hans Martin Bille (født 11. marts 1732 i København, død 12. september 1788 sammesteds) var en dansk søofficer.

Han var søn af kaptajn Lars Bille (1683-1757) og Helvig Margrethe f. Møller, blev kadet reformé 1746 og kadet 1749, sekondløjtnant 1753, premierløjtnant 1757, kaptajn 1768 og avancerede til kommandørkaptajn 1778. I sit 17. år udkommanderedes han med schoutbynacht Michael Christian Ludvig Ferdinand Tønder og året efter om bord på fregatten Falster, der under kaptajn Simon Hooglant gik på togt i Middelhavet. Medens Bille 3. juni 1753 var i land i Saffia på Afrikas nordkyst, kom fregatten i brand og sprang i luften, hvorved 132 mand omkom. Efter flere andre udkommandoer sendtes han 1759 med fregatten Møen (kaptajn Meyer) til Vestindien; på hjemvejen udbrød en epidemi om bord, der bortrev chefen og 170 mand. 1765 sendtes han til Bornholm for at prøve anlægget af en krigshavn ved Arnager, hvilket foretagende dog senere blev opgivet. 1769 udnævntes han til tøjmester, hvilket embede han med megen dygtighed beklædte til sin død. Bille var en videnskabelig dannet og højst hæderlig mand. Under Frederik V anklagedes han for underslæb og blev stillet for en krigsret, men frifandtes med ære. Han døde 13. september 1788.

21. maj 1760 ægtede han i Helsingør Margrethe Lütken (døbt 30. juni 1736 - 12. maj 1812), en datter af den bekendte kaptajn Frederik Christopher Lütken; han havde to døtre og fem sønner.

Kilder 
 Carl With-Seidelin, "Hans Martin Bille", i: C.F. Bricka (red.), Dansk biografisk Lexikon, København: Gyldendal 1887-1905.
 Minerva, 1792, I, 330 ff.

Personer i Dansk Biografisk Leksikon
Hans Martin
Søofficerer fra Danmark
Danskere i 1700-tallet
Personer fra København
Sitasjavre

Sitasjavre (lulesamisk: Sijdasjávrre, nordsamisk: Siiddašjávri, svensk: Sitasjaure) er en sø på grænsen mellem Norge og Sverige. Det meste af søen ligger i Gällivare kommun i svensk Lappland, mens den langt mindre, norske del ligger i Ballangen kommune i Nordland fylke.

Sitasjavre er reguleret for produktion af vandkraft, og vandet fra søen føres i en 16 kilometer lang tunnel til Ritsem kraftværk ved Akkajaure. I forbindelse med udbygningen af Skjomen kraftværk blev der også sprængt en vandtunnel til Sitasjavre. Formålet med denne er at kunne benytte Langvatnet, som ligger opstrøms fra Sitasjavre på norsk side, til magasinering af vand for kraftværkerne i Skjomen. Om vinteren, når kraftpriserne i Norge er højest, tappes vand fra Langvatnet via Sitasjavre og videre til Skjomen, mens det om sommeren føres en tilsvarende mængde overskudsvand fra norsk side tilbage gennem tunnellen til Sitasjavre, hvor det benyttes til kraftproduktion i Ritsem og neden for liggende kraftværker langs Lule älv.

Om sommeren kan fjeldvandrere overnatte på Sitasjaurestugorna, som drives af Svenska Turistföreningen og ligger ved vejen til Ritsem. Vejen blev bygget i forbindelse med vandkraftudbygningen og ejes af Vattenfall AB, men den vedligeholdes ikke i særlig grad.

Eksterne kilder og henvisninger 

Lappland
Søer i Nordland
Søer i Sverige
Heinrich Adolf Schrader

Heinrich Adolf Schrader (1. januar 1767 ved Hildesheim – 22. oktober 1836 i Göttingen) var en tysk botaniker.

I forbindelse med et botanisk navn benyttes Schrad. som standardforkortelse (autornavn). Det er f.eks. en del af autornavnet for Orthotrichum diaphanum (Hårspidset Furehætte).

Kilder 

Botanikere med autornavne
Bryologer
Botanikere fra Tyskland
Tyskere i 1700-tallet
Tyskere i 1800-tallet